1. Razrešnica 2007: splošni proračun EU - Svet (
- Pred glasovanjem:
Nicole Sinclaire
Gospod predsednik, v skladu s členom 173 bi želela opozoriti na člen 2 Poslovnika. Citiram: "Poslanci Evropskega parlamenta svoj mandat izvršujejo neodvisno". Med razpravo o izjavah Sveta in Komisije danes dopoldne ste vi, gospod predsednik, rekli, da so pripombe gospoda Faraga nesprejemljive. Kot nova poslanka tega Parlamenta vas prosim, da v skladu s členom 2 pojasnite, ali poslanci tega Parlamenta lahko svobodno izražajo svoje mnenje brez cenzure.
Predsednik
Če mi dovolite, danes se bom sestal z gospodom Faragom in o tem se bova prijateljsko pogovorila. To je moj predlog. Najlepša hvala.
Martin Schulz
(DE) Gospod predsednik, tudi jaz sem sodeloval na dopoldanski razpravi. Nisem dobil vtisa, da ste bili nepravični ali da ste kakor koli zlorabili svoj položaj. Ravno nasprotno...
(Hrup)
Želel bi reči, da ste, ravno nasprotno, z velikim potrpljenjem in spoštovanjem poslušali, ko nam je predsednik te tako imenovane skupine pokazal, da je profesionalni obrekovalec. To je resnica o nastopu gospoda Faraga.
(Aplavz)
Søren Bo Søndergaard
poročevalec. - Gospod predsednik, želel bi prositi za poimensko glasovanje o razrešnici proračuna Sveta za leto 2007. Mislim, da je pomembno, da Svet vidi, da ima v tem Parlamentu široko podporo, ki se skriva za našimi zahtevami po večjem sodelovanju Sveta s Parlamentom in njegovimi pristojnimi odbori v naslednjem postopku razrešnice proračuna.
